kardosdrur/scandi-wiki huggingface dataset:
Hvalrådet

Hvalrådet var et statsligt norsk organ, etableret 13. september 1929 ved kongelig resolution og fungerede frem til 1967, som blev oprettet for at administrere gennemførelsen af Hvalloven (1929) i Norge. Hvalrådet skulle bidrage til bedre kontrol inden for hvalfangsterhvervet, når det gjaldt fangstkvoter, fredning af arter og effektivisering af fangsten blandt andet ved at skabe mulighed for bedre samarbejde mellem rederne.

Oprettelse 

Hvalrådet havde sin oprindelse i Hvalkomiteen, som blev etableret i 1924 under ledelse af professor Johan Hjort, med særligt mandat til at koordinere norske og britiske interesser i den da pågående genforhandling af interesserne i Antarktis (1926–29). Som led i reguleringen af fangsten på bardehval (lov af 21. juni 1929), blev Hvalrådet etableret. I 1929 var imidlertid de fleste hvalfangstselskaber begyndt med pelagisk hvalfangst og havde ikke længere det samme behov for de engelske koncessioner. Derfor blev Hvalloven mere indrettet på at sikre hvalbestanden end på at tilfredsstille engelske interesser, og Hvalrådet forvaltede lovværket.

Organisering 

Hvalrådet blev organiseret i to afdelinger. Den ene var videnskabelig og blev til Statens institutt for hvalforskning ved Universitetet i Oslo. Den anden var en administrativ instans, som først var underlagt Handelsdepartementet, men blev senere overflyttet først til Industridepartementet og siden til Fiskeridepartementet. Gennem denne organisering arbejdede rådet for at få større viden om hvaler og hvalfangst samtidig med, at det fungerede som en samordnende offentlig instans i spørgsmål, som vedrørte hvaler og hvalfangst. Blandt andet arbejdede rådet for at oprette International Whaling Statistics med henblik på at forhandle internationale fangstaftaler for hvaler.

Sammensætning og virke 

Oprindeligt havde Hvalrådet tre medlemmer, hvilket blev udvidet til syv i 1936, da Birger Bergersen overtog lederrollen, som blev udvidet til også at gælde international representation under forhandlinger på hvalfangstkonferencerne i London, Berlin og Oslo (1936–39), hvilket førte til den første internationale fangstaftale i 1936. Bergersen sad som leder til 1954, efterfulgt af Gunnar Jahn 1954-60, Gustav Sjaastad 1960-64 og Hans Th. Knudtzon 1964-67.

Skrifter 

Hvalrådet udgav den årlige International Whaling Statistics, samt skriftsserien Hvalrådets skrifter/Scientific results of marine biological research, hovedsageligt drevet af Biologisk laboratorium ved Universitetet i Oslo og Statens Institutt for hvalforskning (oprettet 1937).

Litteratur
 Joh. Tønnessen: Den moderne hvalfangstens historie 1959-1970

Norge
Hvalfangst
Etableret i 1929
Ophørt i 1967
Charlotte Marie af Slesvig-Holsten-Sønderborg-Augustenborg

Charlotte Marie af Slesvig-Holsten-Sønderborg-Augustenborg (5. september 1697 – 30. april 1760) var en dansk-tysk prinsesse, der var hertuginde af Slesvig-Holsten-Sønderborg-Glücksborg. Hun var datter af hertug Frederik Vilhelm af Slesvig-Holsten-Sønderborg-Augustenborg og blev gift med hertug Philip Ernst af Slesvig-Holsten-Sønderborg-Glücksborg.

Biografi 
Charlotte Marie blev født den 5. september 1697 i Augustenborg på Als som det andet barn og ældste datter af hertug Frederik Vilhelm af Slesvig-Holsten-Sønderborg-Augustenborg i hans ægteskab med Sophie Amalie Ahlefeldt.

Hun blev gift den 17. oktober 1726 i Augustenborg med sin fætter Philip Ernst af Slesvig-Holsten-Sønderborg-Glücksborg. Der blev ikke født børn i ægteskabet.

Hertug Philip Ernst døde efter blot tre års ægteskab den 12. november 1729 i Glücksborg. Charlotte Marie overlevede sin mand med 30 år og døde den 30. april 1760 i Augustenborg.

Eksterne links 
 Hans den Yngres efterkommere

Sønderborgske fyrstelige
Huset Oldenburg
Huset Augustenborg
Personer fra Augustenborg
Hertuginder af Glücksborg
Værker af Johannes V. Jensen

Ukomplet liste over værker af Johannes V. Jensen

Lister over værker
Christian Bank

Christian Bank er en dansk tidligere fodboldspiller, der spillede som forsvar.

Referencer

Eksterne henvisninger 

Fodboldspillere fra Danmark
Fodboldspillere fra Malmö FF
Knud Bastrup-Birk

Knud Bastrup-Birk (12. december 1919 – 25. august 1973) var en dansk fodboldspiller, der spillede 18 kampe for Danmarks fodboldlandshold. Bastrup-Birk var født i Gentofte og spillede fodbold i Akademisk Boldklub (AB).

Han fik sin internationale debut i 1943. Han var med ved Sommer-OL 1948, men var ikke på banen grundet en skade, da Danmark vandt bronze. Han spillede sin sidste kamp for Danmark i 1951.

Referencer

Eksterne henvisninger 
 

Fodboldspillere fra Danmark
Fodboldspillere fra Akademisk Boldklub
Harry Bendixen

Harry Mozart Bendixen (13. oktober 1901 i København – 30. december 1954 i Gentofte) var en dansk fodboldspiller og sportsjournalist. Han spillede 16 kampe og scorede et mål fra 1924 til 1928. I klubfodboldregi spillede han for Akademisk Boldklub (AB) gennem hele sin karriere. Bendixen var sportsredaktør på Berlingske Tidende og arbejdede senere også på B.T.. Harry Bendixen var forfatter til flere populære ungdomsbøger om forskellige sportsgrene. Han døde af en blindtarmsbetændelse.

Bibliografi 
 Laursen, Valdemar, Poul Jensen og Harry Bendixen, "Tre fra Landsholdet", Gyldendal, 1933.
 Bendixen, Harry, "3-0", Frederik E. Pedersen, 1934.
 Bendixen, Harry, "6 Dages Løbet", Jespersen og Pio, 1936.
 Bendixen, Harry, "I det 89. Minut", Jespersen og Pio, 1937.
 Bendixen, Harry, "Færdig - spring!", Jespersen og Pio, 1937.
 Bendixen, Harry, "Ringen fri!", Jespersen og Pio, 1939.
 Bendixen, Harry, "Alt om Fodbold som det bør spilles.", København, 1942.

Referencer

Eksterne henvisninger 

Fodboldspillere fra Danmark
Fodboldspillere fra Akademisk Boldklub
Formænd for Danske Sportsjournalister
Niels Bennike

Niels Bennike (født 6. august 1925, død 8. marts 2016) var en dansk bordtennis- og fodboldspiller.

Han vandt bordtennis-DM i herredouble med Jørgen Hansen 1945.

Kilder

Eksterne henvisninger 

Fodboldspillere fra Danmark
Fodboldspillere fra Kjøbenhavns Boldklub
Fodboldspillere fra Genoa C.F.C.
Bordtennisspillere fra Danmark
Jamal Bhuyan

Jamal Harris Bhuyan (født 10. april 1990) er en danskfødt bangladeshisk fodboldspiller, der spiller som midtbane.

International karriere 
Han spiller for Bangladeshs fodboldlandshold. Den 31. august 2012 fik han sin debut for A-landsholdet i en kamp imod Nepals fodboldlandshold, hvor han blev den første spiller, der debuterede på A-landsholdet uden at være bosiddende i landet.

Referencer

Eksterne henvisninger 

Fodboldspillere fra Danmark
Fodboldspillere fra Hellerup IK
Fodboldspillere fra Avedøre IF
Kenneth Birkedal

Kenneth Birkedal (født 19. november 1965) er en dansk tidligere fodboldspiller, der efter sit virke som fodboldspiller har været akupunktør.

Han har spillet omkring 160 kampe og lavet 8 mål i landets bedste fodboldrække.

Han spillede i sin aktive fodboldkarriere for klubber som Boldklubben Frem og B 1903. Han spillede desuden 29 kampe for Danmarks U/19-fodboldlandshold med tre mål til følge.

Referencer

Eksterne henvisninger 

 Kenneth Birkedal  på Boldklubben Frem's hjemmeside
 Kenneth Birkedal på Nipserstat - F.C. København

Fodboldspillere fra Danmark
Fodboldspillere fra Boldklubben Frem
Fodboldspillere fra B 1903
Fodboldspillere fra FC København
Fodboldspillere fra Herfølge Boldklub
Hammer-Torup

Hammer-Torup er en bebyggelse 15 kilometer sydøst for Næstved i Hammer Sogn, Næstved Kommune.

Der er et bylaug i Hammer-Torup. De fredede Hammer-Torup Bakker findes umiddelbart syd for bebyggelsen.

Journalist Puk Damsgård er opvokset på Damsgården i Hammer-Torup.

Referencer 

Lokaliteter i Næstved Kommune
Black Hawk-krigen

Black Hawk-krigen () blev udkæmpet i 1832, som et led i Indianerkrigene i USA. Kamphandlingerne foregik i Illinois og Michigan, og kostede mellem 510 og 670 mennesker livet. Krigen blev opkaldt efter indianerhøvdingen Black Hawk, som ledede stammerne sauk, fox og kickapoo mod militære fra United States Army og militsen i Illinois.

Kendte personer, som var involverede i kamphandlingerne, var Abraham Lincoln, John T. Stuart, Zachary Taylor, Jefferson Davis; alle fremtidige politikere, hvoraf Lincoln og Taylor blev præsidenter, mens Davis blev sydstatspresident. Desuden var fire fremtidige Illinois-guvernører og syv senatorer med i krigen.

Eksterne henvisninger 

 Black Hawk War of 1832 

Krige i 1800-tallet
Amerikas oprindelige folk
USA's historie
Illinois' historie
Massakrer i USA
Oprindelige amerikanere
Kontracyklisk

Kontracyklisk betyder konjunkturmodløbende og bruges om samfundsøkonomiske størrelser, der bevæger sig modsat de økonomiske konjunkturer (typisk målt ved stigningen i det reale bruttonationalprodukt). Arbejdsløshed er en typisk kontracyklisk variabel, idet den alt andet lige er høj i lavkonjunkturer og lav i højkonjunkturer. Det modsatte fænomen hedder procyklisk. Beskæftigelsen er et eksempel på en procyklisk økonomisk variabel. Nogle økonomiske variable er acykliske, dvs. de udviser ikke nogle systematiske udsving over konjunkturcyklen.

Stabiliseringspolitik som finanspolitik og pengepolitik skal være kontracyklisk, dvs. lempelig (ekspansiv) i lavkonjunkturer og stram (kontraktiv) i højkonjunkturer, hvis den skal leve op til sit formål om at stabilisere konjunkturerne (dvs. formindske udsvingene i BNP og beskæftigelse). Er den økonomiske politik omvendt procyklisk, så den er lempelig, når det i forvejen går godt i økonomien, og stram, når det går dårligt, vil den tværtimod forøge konjunkturudsvingene. Det vil medføre en mere ustabil økonomi.

Se også 

Konjunktursvingninger

Kilder 

Makroøkonomi
Højhus Charlottehøj

Højhus Charlottehøj er et muret højhus (16 etager - 48 meter) i kvarteret Charlottehøj i Møllevangen, Aarhus V. Det er bygget i 1962 og er det første murstens højhus i Danmark. Højhuset Langenæs er bygget efter samme princip i 1967-71. De to højhuse er de eneste murede højhuse i Danmark. 

Højhus Charlottehøj er en beboelsesblok med lejligheder udlejet af Boligforeningen Ringgården.

Referencer 

Boligbyggeri i Aarhus
Aarhus V
Højhuse i Århus
Tauron Arena Kraków

Tauron Arena Kraków er en indendørs multiarena i Kraków, Polen. Den blev indviet 12. maj 2014, og i februar 2015 blev der indgået en treårig kontrakt med den polske energikoncern Tauron Polska Energia om navnesponsorat af arenaen.

Historie 
Byggeriet af arenaen begyndte i 2011, og stod færdig i foråret 2014.

Hele anlægget dækker et areal 61.434 m2, med maksimalt areal af arenaens gulv på 4.546 m2. Den gennemsnitlige tilskuerkapacitet er 18.000 til koncerter, og 15.000 ved sportsbegivenheder. Det maksimalt største antal tilskuere er 22.800.

Arenaen har Polens største LED-facade, med et samlet areal på 5.200 m2.

Værtskaber 
Arena Kraków har siden åbningen lagt gulv til følgende mesterskaber:

 VM i volleyball 2014 (mænd)
 B-VM i ishockey 2015
 EM i håndbold 2016 (mænd)

Referencer

Eksterne henvisninger 

 Arena Krakóws officielle hjemmeside

Kraków
Bygninger, konstruktioner og anlæg i Polen
Sport i Polen
Etableret i 2014
Udviklingsøkonomi

Udviklingsøkonomi er den gren af den økonomiske videnskab, der beskæftiger sig med økonomiske aspekter af udviklingen i udviklingslande. Udviklingsøkonomiens fokus er ikke kun på måder at fremme økonomisk vækst og strukturændringer, men også på at forbedre forholdene for den brede befolkning i udviklingslandene, eksempelvis via sundhed, uddannelse og arbejdsbetingelser, såvel via offentlige som private kanaler.

Udviklingsøkonomi omfatter skabelsen af teorier og metoder, der bistår i fastlæggelsen af fornuftige former for udviklingspolitik, og kan praktiseres både på nationalt og internationalt niveau. Faget anvender en blanding af kvantitative og kvalitative forskningsmetoder.

Nogle hovedemner 

Hovedemner indenfor udviklingsøkonomi er blandt andet teorier om økonomisk konvergens, manglende markeder, fattigdom og økonomisk integration i verdensøkonomien.

Nobelpristagere 

En række Nobelpristagere i økonomi har beskæftiget sig indgående med udviklingsøkonomi. Det gælder således Arthur Lewis og Theodore Schultz, der direkte modtog prisen som anerkendelse for deres forskning indenfor området, men også Simon Kuznets, Amartya Sen, Joseph Stiglitz, Michael Spence og prismodtageren i 2015 Angus Deaton. 

I 2019 var alle tre Nobelprismodtagere Abhijit Banerjee, Esther Duflo og Michael Kremer udviklingsøkonomer. De fik prisen for deres eksperimentelle tiltag til at afhjælpe global fattigdom. De tre forskere har været fremmest i at udvikle en eksperimentel tilgang til problemstillingerne, som efterhånden er kommet til at dominere forskningen indenfor feltet. Nobelstiftelsen skrev i sin begrundelse for at tildele prisen, at metoden dramatisk har forbedret de praktiske muligheder for at bekæmpe fattigdom. Blandt andet har mere end fem millioner børn i Indien nydt godt af deres resultater for organiseringen af skolevæsenet, og i mange lande har man efter de tre Nobelpristageres anvisning satset mere på præventiv sundhedspleje.

Udviklingsøkonomi i Danmark 

Udviklingsøkonomi har i mange år været et aktivt forsknings- og undervisningsområde på universitetsniveau i Danmark. På Københavns Universitet blev Development Economics Research Group således etableret i 1996 under ledelse af professor Finn Tarp, der også er direktør for FN's globale institut for udviklingsøkonomi UNU-WIDER i Helsingfors.

Kilder 

Udviklingsøkonomi, teknologiske ændringer og vækst
Spodek

Spodek er en indendørs multiarena i Katowice, Polen. Den blev indviet 9. maj 1971 under navnet Wojewódzka Hala Widowiskowo-Sportowa w Katowicach (Voivodeship Sport og Show Arena i Katowice)

Historie 
Byggeriet af arenaen begyndte i 1964, og stod færdig i foråret 1971. I 1997 fik stedet sit nuværende navn, og den blev i årene 2011 til 2013 renoveret. 

Spodek har en maksimal kapacitet på 11.500 tilskuere, hvoraf der er 7.776 siddepladser.

Eksterne henvisninger 

 Spodeks officielle hjemmeside 

Katowice
Etableret i 1971
Bygninger, konstruktioner og anlæg i Polen
Sport i Polen
Almindelig tørvemos

Almindelig tørvemos (Sphagnum palustre) eller butbladet tørvemos er en art i slægten tørvemos. Den er udbredt i Europa og Asien, dele af Amerika, Australien og New Zealand. Den kan som andre arter i samme slægt optage det 30-dobbelte af sin egen tørvægt i vand ved hjælp af elastiske spiralfibre. Den forholdsvis hyppigt forekommende og vidt udbredte art vokser først og fremmest i fugtige skove, især nåleskove, men den er – i modsætning til andre i slægten – sjælden i højmoser.

Beskrivelse 
Almindelig tørvemos danner kraftige, op til 25 cm lange og lysegrønne til lysebrune planter. De centrale stængler er runde i tværsnit og måler 0,6-1,2 mm i diameter. Deres overhud (hyalodermis) er trelaget og rig på spiralformede fibre. De bredt afrundede til kantede stængelblade har en smal rand. På den centrale stængel sidder hoveder, bestående af 3-6 grene. Deres spidser er tydeligt farvede og knopagtige. De bærer ofte nogle mere eller mindre blege sidegrene, sådan at hovederne tilsammen kan minde om blomsterstanden hos edelweiss. De ægformede, hule blade er 1-2 mm brede og består af et netværk af trekantede, grønne celler, der er kendetegnet ved porer og spiraler. Sporekapslerne er næsten helt kuglerunde.

Hjemsted 

Almindelig tørvemos er udbredt i hele Europa og Asien, dele af Amerika, Australien og New Zealand, og alle steder er arten ret hyppigt forekommende. Den er knyttet til fugtige eller våde voksesteder, hvor den danner tæpper eller ophøjede tuer. Derfor ses den oftest i våde nåleskove og enge, men derimod kun sjældent i højmoser. På voksestederne finder man også frynset tørvemos (Sphagnum fimbriatum), fedtet tørvemos (Sphagnum subnitens) og udspærret tørvemos (Sphagnum squarrosum).

Den nordligste del af Apenninerne består af lave bjerge på under 2.000 m højde. Her er klimaet mildt med årlige temperaturudsving mellem 1 og 18 grader C. I 1.000 m højde falder der årligt mellem 1.400 og 2.300 mm regn. Her imellem 1.000 og 1.500 m højde har man skove, domineret af Almindelig Bøg, og her findes arten på våd bund sammen med bl.a. leverurt, alm. star, alpekogleaks, bredbladet kæruld, bukkeblad, engviol, ensidig tørvemos, næbstar, plydstørvemos, smalbladet kæruld, sodsiv og Star-arterne Carex stellulata, Carex tumidicarpa og Carex irrigua

Galleri

Note 

Tørvemos
Surbundsplanter
Pukaskwa National Park

Pukaskwa National Park er en  nationalpark, der ligger syd for byen  Marathon  i  Thunder Bay District   i den canadiske provins Ontario. Parken ligger ved nordkysten af Lake Superior. Pukaskwa blev officielt oprettet som nationalpark i 1978 og har et areal på 1.878 kvadratkilometer.

Historie 

I Pukaskwa nationalpark findes spor som tyder på at mennesker har boet i området i lang tid, særligt langs Lake Superiors strande. Mest kendte er de såkaldte , en mærkelig samling gruber i jorden med hidtil ukendt formål, i nærheden af en af parkens større floder Pukaskwa River.

Da de første europæere nåede Lake Superior, som den franske opdagelsesrejsende Étienne Brûlé i året 1618, blev området allerede beboet af  Ojibwa-indianere (anishinaabe). Efter de første opdagelsesrejsendes beskrivelser af områdets naturressourcer fulgte missionærer, handelsmænd og minearbejdere.

I 1880'erne blev en ny jernbane nord for Lake Superior anlagt og omkring det følgende århundredeskifte begyndte kommerciel skovfældning at bedrives i området. Også pelshandel var ved siden af skoven og minerne et af de vigtigere tidlige erhverv i området.

Geografi 

Fjeldgrundene i området hvor Pukaskwa National Park ligger er en del af det canadiske skjold og naturen i parken består foruden kystområderne til Lake Superior af et ganske så uvejsomt landskab bevokset med boreal skov, med floder og vandfald. Den højeste bjergtop i parken er Tip Top Mountain, der er 641 moh.

Fauna og flora 

I Pukaskwa  National Park er der blevet bedrevet forskning på interaktionen mellem elg, ulv og skovlevende caribou (nordamerikansk rensdyr). Caribouen har levet i området siden slutningen af den seneste istid, for omkring 10.000 år siden, men er i den senere tid blevet stadig mere sjældne og er også forsvundet fra dele af sit tidligere udbredelsesområde. Dens tilbagegang menes blandt andet at bero på skovfældning. Elgen har i stedet, med skovbruget som en bidragende faktor, øget sit antal, som også har lokket flere ulve til området.

Se også
 Canadisk nåleskov

Eksterne kilder og henvisninger

Officielt websted
State of the Park Report 2008  

Nationalparker i Canada
Ontario
Etableret i 1978
Counter-Strike: Condition Zero

Counter-Strike: Condition Zero er et multiplayer videospil og opfølgningen på Counter-Strike. Spillet blev udgivet i 2004 ved hjælp af GoldSrc motoren. Condition Zero har et multiplayer-mode, som har opdaterede spilmodeller, textures, baner og andre grafiske opdateringer. I modsætning til andre Counter-Stike spil i serien, så indeholder Condition Zero også nogle singleplayer missioner hvor spilleren skal bekæmpe terrorisme sammen med bots. Spilleren låser så baner og mere effektive bot holdkammerater op, når man passerer visse krav for hver bane. Disse krav omfatter ting som "dræbe 3 fjender med en M4" eller "vind en runde på 60 sekunder". Counter-Strike bots er en fremtrædende del af Condition Zero gameplay.

Referencer

Eksterne henvisninger 
 
 

First-person shooter
Condition Zero
Windows-spil
Mac OS X-spil
Linux-spil
Valve Corporation
Computerspil fra 2004
Kamtakker

Kamtakker er trappelignende afslutninger på trekantede gavle: På toppen af en endemur bliver mursten eller sten stablet i trin som dekoration.

Tidlige eksempler på kamtakker findes fra 1400-tallet i Danmark, England, Letland, Litauen, Schweiz, Sverige og Tyskland. 
Flere danske middelalderkirker har kamtakker.

I Skotland har kamtakker været brugt i 1500-tallet. Eksempler ses på Muchalls Castle, Monboddo House og Stonehaven Tolbooth, der alle er sene 1500- eller 1600-tals bygninger. Fra 1800-tallet findes eksempler fra Nordamerika, og kamtakker blev også anvendt i nyrenæssance og hollandsk koloniarkitektur.

Referencer 

Bygningsdele
Hala Stulecia

Hala Stulecia (Hundredeårshallen) (tidligere Hala Ludowa (Folkets Hal) er en historisk bygning i Wrocław, Polen. Den benyttes i dag som multiarena for sportsarrangementer, koncerter, messer og lignende.

Historie 
Bygningen er tegnet af arkitekt Max Berg, og blev opført fra 1911, og indviet 20. maj 1913. 

I 2006 kom bygningen på UNESCOs Verdensarvsliste.

Eksterne henvisninger 

 Officiel hjemmeside

Bygninger, konstruktioner og anlæg i Polen
Sport i Wrocław
Etableret i 1913
Verdensarvsområder i Polen
Effodeildin 2015

Effodeildin 2015 var den 73. udgave af Effodeildin

Hold 

Noter

Stilling

Statistik

Topscorere

Referencer 

Fodbold i 2015
Fodbold på Færøerne
Boringholm

Boringholm er et voldsted lidt nord for landsbyen Boring i Hvirring Sogn vest for Horsens. Der er adgang til stedet via en P-plads ved Raskvej 52.

Det har været en privat borg i træ, der blev opført på tre øer i en mose. En af øerne var naturlig, mens de to andre blev etableret ved voldstedets opførelse, hvor man nedrammede stolper og flette faskiner af vidjer. Adgangen er foregået via de to broer, der var anlagt fra nord og syd. Den sydlige bro er dateret til 1367/1368. I midten af voldstedet har der været en række kvadratisk anlagte bindingsværksbygninger. Denne del er blevet dendrokronologisk dateret til 1370, mens den ovale borgbanke er dateret til 1380, hvor den er blevet udvidet væsentligt. Datering er gjort i 1999-2000. Den vestlige ende af anlægget er tilsyneladende aldrig blevet færdiggjort.

Området har været ejet af Brok-slægten, der fik skøde på det i 1323. I 1365 fik Kronen rettighederne, og i 1400 bliver den nævnt som befæstet. I 1406 nævner en kilde, at Margrete 1. ejede den, og den udgår sandsynligvis af brug omkring dette tidspunkt.

Anlægget blev udgravet af Nationalmuseet fra 1906 til 1912 under Christian Axel Jensen og C.M. Smidt. Udgravningerne viste, at voldstedet havde været i brug over en længere periode. Under udgravningerne fandt man bl.a. sværd, skjolde og hestesporer. Der blev også fundet en del organisk materiale som bygningstømmer, lædersko, tønder og redskaber, som endnu ikke var forgået, fordi bevaringsforholdene var særligt gode i mosen. Derudover fandt man dele fra to trævogne, som er de mest betydningsfulde fund af vogne i Nordeuropa fra denne periode. Vognene er blevet kaldt for boringholmvognene efter findestedet. På Middelaldercentret ved Nykøbing Falster har man rekonstrueret en af vognene.

Alle de fundne genstande befinder sig i dag på Nationalmuseet i København.

Se også 
 Boringholmvognene

Referencer

Litteratur 
 red. Kock, Jan; Roesdahl, Else Boringholm: en østjysk træborg fra 1300-årene. . Højbjerg: Jysk Arkæologisk Selskab, 2005, (Jysk Arkæologisk Selskabs Skrifter 53).

Voldsteder i Vejle Amt
Hedensted Kommunes geografi
Lysgård Kirke

Lysgård Kirke er sognekirke i Lysgård Sogn, beliggende i landsbyen Lysgård syd for Viborg. Den er opført omkring år 1200.

Steen Steensen Blichers far var præst i kirken, under det daværende Vium-Lysgård Sogn. I 1819 blev han selv præst i Lysgård og Thorning Kirke.

Før kommunalreformen i 1970 hørte kirken under Lysgård Herred.

Referencer

Eksterne henvisninger 

 Sjørslev-Almind-Lysgaard Pastorats hjemmeside
 Lysgård Kirke på visitviborg.dk
 Lysgård Kirke på Den Store Danske

Kirker i Viborg Kommune
Kirker i Viborg Stift
Kirker i Viborg Amt